Smygu Yn Yr Haf | The Filter
Smygu Yn Yr Haf
The Filter Volunteer 10 July, 2015
Mae’r haf wedi cyrraedd! Mae’r ysgol wedi cau! Dyma’r adeg o'r flwyddyn i ymlacio, treulio amser gyda ffrindiau a mwynhau haul cymru (breuddwyd gwrach!).
Ymlacio gyda ffrindiau a chymdeithasu… gall wneud inni deimlo’n ddibryder, fel ’tasen ni’n anorchfygol. Mae heulwen ac amser hamdden hefyd yn golygu ein bod ni allan yn yr awyr agored llawer a dyma pryd y gall fod yn anodd dweud na – na i smygu.
Boed mewn gŵyl, ar noson allan neu yn y parc gyda dy ffrindiau gall fod yn demtasiwn mawr i gael mwgyn bach. Ond dyna sut mae caethiwed i smygu yn dechrau. Meddylia amdano – buan y mae un neu ddau’n troi’n 20 y dydd.
Nid dim ond sigaréts yw’r broblem; gwelir smygu shisha fel peth newydd, ‘cymdeithasol’ i’w wneud gyda ffrindiau. Eistedd a smygu tybaco trwy bibell am awr… rwyt newydd anadlu i mewn yr un maint o fwg ag sydd mewn 100 sigarét! Efallai bod blas ffrwythau arno ond dydi ddim yn iach o gwbl.
Rydyn ni wir eisiau iti fwynhau’r haf cymylog yng Nghymru, ond hoffem i ti feddwl ddwywaith am roi mwg yn dy ysgyfaint.
Jordan why I volunteer
What does smoke do to your body?
What to do now Stoptober is over?